अध्ययन सुमन ने बताई काम न मिलने की वजह, बोले- लास्ट टाइम पर फिल्म से बाहर कर देते हैं
Adhyayan Suman, son of Shekhar Suman, speaks out about his experiences with Bollywood lobbying and politics अध्ययन सुमन ने बॉलीवुड लॉबिंग और पॉलिटिक्स पर बात की। मीडिया को दिए इंटरव्यू में अध्ययन ने बताया कि उन्हें कई बार आखिरी मौके पर बड़े-बड़े प्रोजेक्ट्स से निकाला गया है।
शेखर सुमन के बाद अब उनके बेटे अध्ययन सुमन ने बॉलीवुड लॉबिंग और पॉलिटिक्स पर बात की। मीडिया को दिए इंटरव्यू में अध्ययन ने बताया कि उन्हें कई बार आखिरी मौके पर बड़े-बड़े प्रोजेक्ट्स से निकाला गया है।
अध्ययन बताते हैं कि फिल्म मेकर्स ने ये मान लिया है कि वो समय के पाबंद नहीं हैं और ड्रग्स लेते हैं। कई ऐसे लोग भी हैं कि जो उनके पिता शेखर से बदला लेने के लिए उन्हें फिल्म से बाहर निकाल देते हैं।
अध्ययन सुमन बोले- पिता की वजह से काम नहीं मिलता
हिंदुस्तान टाइम्स को दिए इंटरव्यू में अध्ययन ने दावा किया कि उन्हें कई प्रोजेक्ट्स से इस कारण हटा दिया गया था, क्योंकि शेखर सुमन ने अपने फेमस चैट शो मूवर्स एंड शेकर्स के दौरान उन पर कुछ न कुछ कहा करते थे।
अध्ययन ने कहा- ज्यादातर फिल्मों में मेरे पिता वजह से मुझे काम नहीं मिला, क्योंकि उन्होंने मूवर्स एंड शेकर्स शो किया था। भले ही उन्हें हर शो की स्क्रिप्ट मिला करती थी, इसके बावजूद कई ऐसे लोग थे, जो उनकी बातों से ऑफेंड हो जाया करते थे कि शेखर ने हमारे बारे में कैसे बात करी?
लोगों ने सोचा कि इसका बदला इसके बेटे से निकालेंगे
अध्ययन ने आगे कहा- उन्होंने कभी भी किसी पर कोई पर्सनल अटैक नहीं किया और न ही बुरी तरह बात की। उन्होंने सिर्फ अपना काम किया, क्योंकि वो महज एक शो था। ईगो बड़ी चीज है, इसलिए लोगों ने इसे पर्सनल ले लिया। लोगों ने सोचा कि इसका बदला इसके बेटे से निकालेंगे।’
अध्ययन ने दावा किया उनसे ये भी कहा गया था कि कई लोगों को उनके पिता से समस्या है और वो आपको कभी फिल्में नहीं देंगे।
अध्ययन ने प्रियंका चोपड़ा की तारीफ की 
अध्ययन ने कहा- मैंने अपनी लाइफ में बहुत सी चीजों के बारे में बात नहीं की है, क्योंकि मेरे मानना है कि आप कितना भी बोल लें, कुछ भी नहीं बदलेगा। जब तक कोई प्रियंका चोपड़ा की तरह सक्सेसफुल नहीं हो जाता, तब तक सच बोलने का कोई मतलब नहीं है।
वो समय का पाबंद नहीं है और ड्रग्स भी लेता है
अपने साथ हुए हादसे के बारे में अध्ययन ने कहा- एक प्रोड्यूसर ने दूसरे प्रोड्यूसर को कॉल किया और बताया-हम फिल्म में अध्ययन को कास्ट कर रहे हैं। दूसरे प्रोड्यूसर ने उन्हें ऐसा करने से तुरंत मना करते हुए कहा- ‘उसको मत लो, वो समय का पाबंद नहीं है और ड्रग्स भी लेता है।’ अध्ययन मानते हैं कि वो हमेशा इस तरह की बातें करने से परहेज करते थे क्योंकि उन पर कोई विश्वास नहीं करेगा।
काम न मिलने के असर परिवार पर पड़ता है
अध्ययन मानते हैं कि काम न मिलने के असर उनके परिवार पर भी पड़ता है। उन्होंने कहा- ‘जब मेरी मां को पता चला कि मुझे एक अच्छी फिल्म मिली है तो वो खुशी से रोने लगीं, लेकिन 2 घंटे बाद ही मौका हाथ से निकल गया। हर एक्टर अपनी लाइफ में एक ब्रेक पाने के लिए स्ट्रगल करता है, लेकिन लोग उसे उससे दूर ले जाते हैं। आप जानते हैं कि ये कितना दिल दहला देने वाला होता है?’